Arthur Sclater

Arthur William Sclater (født 1910, død 7. juni 2002) var en britisk marineoffiser. Han var britisk sjef for Shetlandsgjengen under andre verdenskrig.

Sclater tilhørte Royal Marines.
I november 1942 ble basen på Shetland, der Norwegian Naval Independent Unit, senere kjent som Shetlandsgjengen opererte, overført fra Secret Intelligence Service (SIS) til Special Operations Executive (SOE).Ragnar Ulstein: «Nekrologer: Arthur William Sclater», Aftenposten, 26. juni 2002, s. 11. Sclater ble da SOEs sjef for basen. Han hadde overoppsynet med planleggingen av operasjoner fra Shetland til det okkuperte Norge og for ivaretakelse av de norske mannskapene på basen i Scalloway.Ragnar Ulstein: «Minneord», Bergens Tidende, 18. juni 2002, s. 28.

Sclater opererte under verdenskrigen under dekknavnet Arthur Rogers. Dette hadde sin bakgrunn i at han var norsk gift. Dekknavnet skulle hindre represalier mot svigerfamilien i Norge.Frithjof Sælen: Sjetlands-Larsen, Oslo: Gyldendal, 1995, s. 57. Også hans kone, Alice, født Collett, arbeidet for SOE og spilte en viktig rolle for Shetlandsgjengen.

Sclater ble tildelt Haakon VIIs Frihetskors for sin innsats for Norges sak under andre verdenskrig.

 Referanser 

Kategori:Britiske offiserer
Kategori:Medlemmer av Shetlandsgjengen
Kategori:Haakon VIIs frihetskors
Kategori:Personer tilknyttet Special Operations Executive